கேள்வி: திராங்கானு சுல்தான் மிசான் சைனல் ஆபிதீன் - வாழ்க்கை வரலாறு என்பது என்ன?
பதில்: சுல்தான் மிசான் சைனல் ஆபிதீன், கோலா திராங்கானுவில் உள்ள இசுத்தானா மசியாவில் (''Istana Maziah'') பிறந்தார். அவர் சுல்தான் மகமூத் அல்-முக்தாபி பில்லா சா (''Sultan Mahmud Al-Muktafi Billah Shah'') என்பவரின் இரண்டாவது மனைவியான சரிபா நோங் பாத்திமா அல்சாகோப் (''Sharifa Nong Fatima Alsaggof'') என்பவரின் மூத்த மகன் ஆவார். சரிபா நோங் பாத்திமாவின் குடும்பம் அரேபியா வம்சாவளியைச் சேர்ந்தது. சிங்கப்பூர் நவீன முன்னோடிகளில் ஒருவரான சயீத் உமர் அல்சுனிட் (''Sayidd Omar Aljunied'') என்பவரின் குடும்பத்தின் வாரிசைச் சேர்ந்தவர் சுல்தான் மிசான் சைனல் ஆபிதீன்.[http://www.alwehdah.org/almahjarfiles/mahjar5a.pdf Al-Mahjar]
கேள்வி: திராங்கானு சுல்தான் மிசான் சைனல் ஆபிதீன் - கல்வி குறித்து விரிவாக சொல்லுங்கள்.
பதில்: சுல்தான் மிசான் சைனல் ஆபிதீன், கோலா திராங்கானுவில் உள்ள சுல்தான் சுலைமான் தொடக்கப் பள்ளி (''Sekolah Kebangsaan Sultan Sulaiman''); சுல்தான் சுலைமான் இடைநிலைப்பள்ளி (''Sekolah Menengah Sultan Sulaiman''); ஆகிய பள்ளிகளில் படித்தார். பின்னர் ஆஸ்திரேலியாவின் கிலோங் இலக்கணப் பள்ளியில் (''Geelong Grammar School'') படித்தார். பின்னர் 1988-இல், லண்டன் உள்ள அலையன்ட் அனைத்துலகப் பல்கலைக்கழகத்தில் (''Alliant International University'') படித்தார். பின்னர் அவர் இங்கிலாந்து உள்ள சாண்ட்கர்சுட் இராணுவக் கல்லூரியில் (''Royal Military Academy Sandhurst'') படித்தார். 9 டிசம்பர் 1983-இல் ஓர் இராணுவ அதிகாரியாகப் படிப்பை முடித்தார்.
கேள்வி: திராங்கானு சுல்தான் மிசான் சைனல் ஆபிதீன் - யாங் டி பெர்துவான் மூடா பற்றி விளக்கவும்.
பதில்: சுல்தான் மிசான் சைனல் ஆபிதீன், 6 நவம்பர் 1979 அன்று திராங்கானு மாநிலத்தின் யாங் டி பெர்துவான் மூடாவாக (''Yang di-Pertuan Muda'') நியமிக்கப்பட்டார். 20 அக்டோபர் 1990 அன்று, திராங்கானுவின் சுல்தான் பிரதிரிதியாக (''Regent of Terengganu'') நியமிக்கப்பட்டார். 1991 முதல் 1995 வரை, திராங்கானுவின் இசுலாம் மற்றும் மலாய் கலாசார மன்றத்தின் (''President of the Council for Islam and Malay Culture'') தலைவராக இருந்தார். 1998 ஆம் ஆண்டு மே 15 ஆம் தேதி தன் தந்தையார் சுல்தான் மகமூத் (''Sultan Mahmud'') இறந்ததைத் தொடர்ந்து திராங்கானு சுல்தானாக நியமிக்கப் பட்டார். மார்ச் 4, 1999 அன்று திராங்கானுவின் 17-ஆவது சுல்தானாக முடிசூட்டப் பட்டார்.
கேள்வி: திராங்கானு சுல்தான் மிசான் சைனல் ஆபிதீன் - 2008 மந்திரி பெசார் நியமன நெருக்கடி குறித்து விரிவாக சொல்லுங்கள்.
பதில்: மலேசியப் பொதுத் தேர்தல், 2008; பாரிசான் நேசனல் (''Barisan Nasional'') கூட்டணி, திராங்கானு மாநில சட்டமன்றம் மூன்றில் இரண்டு பங்கு இடங்களை வென்றது. அடுத்தக் கட்டமாகத் திராங்கானு மாநிலத்தில், தன் பாரிசான் நேசனல் கூட்டணியின் சார்பில் மந்திரி பெசார் (முதல்வர்) (''Menteri Besar'') ஒருவரை நியமிக்க முனைப்பு காட்டியது. அதே வேளையில் மலேசியப் பிரதமர் அப்துல்லா அகமது படாவியின் கீழ் இருந்த நடுவண் அரசாங்கம், புதிய திராங்கானு மாநில அரசாங்கத்தை உருவாக்குவதிலும் தீவிரம் காட்டியது. மலேசியப் பொதுத் தேர்தல், 2008, திராங்கானு மாநிலத்தில் தேர்ந்தெடுக்கப்பட்ட 24 பாரிசான் நேசனல் சட்டமன்ற உறுப்பினர்களில் 23 பேரின் முழு ஆதரவைப் பெற்ற இட்ரிசு ஜூசோ (''Idris Jusoh'') என்பவரை மந்திரி பெசார் பதவிக்குப் பரிந்துரைத்தது. இருப்பினும், மார்ச் 22 அன்று, திராங்கானு சுல்தான் அரசியலமைப்பு உரிமையின் கீழ் (''Sultan's Constitutional Right''), திராங்கானு சுல்தானின் அலுவலகம், இட்ரிசு ஜூசோவுக்குப் பதிலாக, கிஜால் சட்டமன்ற உறுப்பினர் (''Kijal Assemblyman'') அகமத் சையிது (''Ahmad Said'') என்பவரை மந்திரி பெசார் பதவிக்கு நியமிப்பதாக அறிவித்தது.
கேள்வி: திராங்கானு சுல்தான் மிசான் சைனல் ஆபிதீன் - தீர்வு பற்றி விளக்கவும்.
பதில்: அதன் பின்னர், அகமத் சையிது, மந்திரி பெசார் பதவிக்கு நியமிக்கப்பட்டது மலேசிய அரசியலமைப்பு முரணானது என்று பிரதமர் அப்துல்லா அகமது படாவி அறிவித்தார். திராங்கானு மாநில சட்டமன்றம் மற்றும் மலேசியப் பிரதமர் அலுவலகத்தின் விருப்பத்திற்கு எதிரானது என்றும் பிரதமர் அப்துல்லா அகமது படாவி கூறினார். மார்ச் 26 அன்று, பிரதமர் அப்துல்லா அகமது படாவியும் மற்றும் சுல்தான் மிசான் சைனல் ஆபிதீன் அவர்களும் இசுதானா நெகாரா மலேசியா சந்தித்தனர். திராங்கானுவின் மந்திரி பெசார் சுல்தான் மிசான் சைனல் ஆபிதீன் நியமித்ததைப் பிரதமர் ஏற்றுக் கொண்டார். சுல்தானிடம் மன்னிப்பும் கேட்டார்.